«Къэбэрдей уэрамым и гъэмахуэ»
ЩэнхабзэмкIэ Налшык и къалэ управленэм и жэрдэмкIэ «Къэбэрдей уэрамым и гъэмахуэ» зыфIаща арт-марафоныр яублащ. АбыкIэ я мурадыр ди къэфакIуэхэмрэ уэрэджыIакIуэхэмрэ я зэфIэкIым къалэдэсхэмрэ ди республикэм и хьэщIэхэмрэ щагъэгъуэзэнырщ.
Япэ гъэмахуэ арт-марафоныр къызэIуахащ музыкальнэ еджапIэ №2-м и гъэсэнхэм. «Победа» кинотеатрым и утым концертышхуэ щатащ эстрадэ уэрэдхэмкIэ, хорымкIэ, макъамэ IэмэпсымэхэмкIэ къудамэхэм я гъэсэнхэм.
Мы тхьэмахуэм марафоным пащэнущ Къэзанокъуэ Жэбагъы и цIэр зэрихьэу эстетикэ гъэсэныгъэмкIэ щыIэ центрымрэ музыкальнэ школ №1-мрэ щеджэ цIыкIухэм.
«Къэбэрдей уэрамым и гъэмахуэ» марафоным ди къалащхьэм и къэфакIуэ, уэрэджыIакIуэ гуп псоми я зэфIэкI щагъэлъэгъуэнущ.
Шэрэдж Дисэ.
